ming030890/wiki-yue-high-quality huggingface dataset:
稠密集

在拓撲學，畀一個拓撲空間 X 同子集 A ，如果對於 X 入面任何一點 x，x 嘅任一鄰域同 A 嘅交集不為空，則 A 稱為在 X 中稠密。直觀上，如果 X 中的任一點 x 可以被A中的點很好的逼近，則稱 A 在 X 中稠密。
等價地說，A 在 X 中稠密當且僅當 X 中唯一包含 A 的閉集是 X 自己。或者說，A 的閉包是 X ，又或者 A 的內部是空集。

度量空間中的稠密集
在度量空間(E,d)中，也可以定義稠密集為： A 在 E 的一個子集 X 中稠密當且僅當對於 X 中的任一元素 x ，都存在 A 中的一個元素列，其極限是 x 。
如果 E 是一個完備的度量空間，那麼一列在 E 中稠密的開集  的交集： 仍然在 E 中稠密。這個結論可以由貝爾範疇定理直接推出。

例子
每一拓撲空間是其自身的稠密集。
有理數域和無理數域是實數域中的稠密集（在通常拓撲意義下）。
度量空間是其完備集中的稠密集。
稟式

稟式，文件格式一類，下方向上方稟報請求。視乎項目，內文或者有一定要填寫嘅資料。
一般而言，起首用「具稟」或者「具稟人」，接住自報姓名，跟住敍事，再來請求。結尾處先行感恩，寫上大官大老爺名號，並請求施行。再另行寫齊尾寫日期。
除咗人世間之事，好似道教咁，天上亦如人間，亦有稟式。佛教亦有類似。
稟神

稟神（稟讀品）係向神稟告。見於唐人宗敎，好似道敎咁。同神請求，口要出聲，唔係默禱。
稟神通常會講自己邊度人，有乜祈求。

衍生意思
稟神之時，人人口噏噏，似係自己同自己講嘢。所以見到啲人念念有詞，就話人稟神。
亦有話「稟神都無句真」或寫「稟神都冇句真」，話人無句話可信。
稜皮龜

稜皮龜（Leatherback turtle）係一種大型海龜。有 240 厘米紀錄。背甲黑色，有 7 條淺色高脊。頭黑色，有白點。有明顯嘅鷹咀。因無真正嘅甲殼只有好堅韌嘅硬皮，所以先俾人叫做稜皮龜，佢哋係最大最重嘅海龜。

分佈
廣泛分布喺遠洋性嘅海洋。分布地遠至北歐嘅斯堪的納維亞海域都有。

食啲乜
雜食。主要食水母（尤其係葡萄牙戰艦），亦都食魚毛、魷魚、甲殼動物、軟體動物同海藻等。

保育現狀
稜皮龜受《野生動物保護條例》保護，喺《中國瀕危動物紅皮書》度亦列入極危。

香港嘅記錄
香港並唔係稜皮龜嘅主要繁殖地，但因為佢喺海洋中嘅遷徙路線極之廣泛，香港水域亦可能係遷徙路線上，所以偶然有機會發現到。根據資料，稜皮龜首次係喺1951年被發現，地點係長洲一個沙灘度，當時佢上岸之後好快就游番落海。之後1963、1964年喺南丫島附近有出沒嘅記錄。1977年有一隻死咗嘅棱皮龜被沖上西貢一處海灘度。西灣（1998年）、東龍洲（1994年）、蒲苔島（2000、2003年）亦發現過屍體。
稜鏡計劃

稜鏡計劃（英文：PRISM）係美國國家安全局喺2007年開展嘅最高機密電子監聽計劃。稜鏡計劃正式名係「US-984XN」。
報道話，已經泄露嘅檔案中話稜鏡計劃可以對即時通訊同既存資料監聽。監聽對象包括任何喺美國以外地區用參與稜鏡計劃嘅公司服務嘅客戶，任何同美國以外嘅人通話過嘅美國公民。
稜果榕

稜果榕（Ficus septica）係桑科榕屬嘅一種植物，特徵係佢嘅隱花果表面有稜。
築田行子

築田行子，係日本嘅一個女藝人同埋配音員。
篠原宏仁

篠原宏仁（1993年11月30號—）係日本足球員，司職中場，效力藤枝MYFC。
築城和人

築城和人（粵拼：zuk1 sing4 wo4 jan4；日文：筑城 和人(Tsuyuki Kazuto)；1984年8月14號—）係日本足球員，司職後衞，效力過名古屋鯨魚、德島漩渦，及熊本羅亞素。
篋

篋（粵拼：gip1）係用來收埋啲嘢嘅箱。例如：皮篋、行李篋、書篋。
維基辭典有呢個詞嘅解釋：篋
篝火

一個喺瑞士國慶日準備用嚟點燃嘅篝火堆。
篝火（英文：bonfire）泛指一般喺郊外地方，透過纍積木材或樹枝搭好嘅木堆或高台，喺活動入面燃點嘅火堆。

篝火同營火嘅差別
篝火係架起或罩著嘅火，可以用三角竹架搭，因有隔火材質可以燒好耐；營火係喺營地等空曠地方去起嘅火堆。
篠原侑

篠原侑 ，係日本嘅一個女藝人同埋配音員。
篠原弘次郎

篠原弘次郎（1991年7月20號—）係日本足球員，司職後衞，效力岡山綠雉。
維多利亞州旗

維多利亞州旗係澳洲維多利亞州嘅代表旗，同澳洲旗似，都係藍船旗做底加南十字星圖案，但多咗頂聖愛德華王冠。
維多利亞時代

維多利亞時代係指英國史上由維多利亞女皇統治嗰段時期。
維多利亞島

維多利亞島（英文：Victoria Island）係加拿大北極群島一個島，係全國第二大，亦係全世界第八大，有217,291平方公里大。島名紀念維多利亞女皇。
維多利亞州

維多利亞州（英文：Victoria，縮寫：VIC），簡稱維州，當地唐人鍾意叫佢做維省，係澳洲東南邊一個州，成個州畀人劃分成79個地方政府區域。
維基同享有多媒體嘅嘢：Victoria, Australia
維多利亞瀑布

個名出自蘇格蘭探險家大衛·利雲斯頓。1855年11月16號，大衛利雲斯頓從歐洲嚟到非洲東南邊嘅津巴布韋玩，嚟到贊比西河中游個島時發現咗個瀑布，最後夾硬將維多利亞女王個名安上去。贊比亞喺1964年建政後，當地人幫佢改咗個莫西奧圖尼亞（法文：Mosi-oa-Tunya）個名形容佢似「行雷咁大聲嘅煙霧」。

概況
個樣似Z字，主瀑布高108m，闊1708m。
維多利亞州政府

維多利亞州政府體制係隸屬於澳洲憲法嘅政府體制，成立於1851年，經歷咗百餘年多次嘅修訂。自1901年起，維多利亞州成為澳洲聯邦（Commonwealth of Australia）嘅一個州，同聯邦嘅關係亦首先尊重維多利亞州憲法。根據澳洲憲法，維多利亞州除咗被聯邦分割部分嘅立法權同司法權，其他方面保持完全獨立。維多利亞州係根據西敏制嘅精神——英國式議會政治體系，實行三權分立。
當狗愛上貓

《當狗愛上貓》（When A Dog Loves A Cat）係香港電視廣播有限公司時裝劇集，由羅嘉良、胡杏兒、呂方、廖碧兒、曾華倩、黃浩然、許紹雄、陸詩韻主演，監製關永忠。呢套劇喺2008年7月21號首播，一共20集。
當我想起你

當我想起你 (陳百強專輯)，陳百強1986年專輯。
當我想起你 (張學友EP)，張學友2000年EP。
當旺爸爸

《當旺爸爸》係香港電視廣播有限公司時裝電視劇，由夏雨、馬浚偉同鍾嘉欣領銜主演，監製梅小青，2012年3月19號到4月13號首播。
當河

當河（俄文：Дон）係俄羅斯嘅河，歐洲第五長河，長1,950公里，由新莫斯科斯克流去亞速海。
當生命遇上生命

《當生命遇上生命》（英文：The Final Turn）係2001年香港一套禁毒主題電影，由禁毒基金贊助，傑出青年協會合辦，影音使團拍攝。套戲只喺公開場播放，冇喺戲院上映。

劇情簡介
一個白粉小拆家因誤打誤撞而上咗戒毒村嘅船；一個吸毒嘅警察因為毒品失去一切，包括自我同前途；一個不離不棄嘅女友甘願以身償債；一個出盡手段向上爬嘅黑社會不惜一切誓要殺出血路；佢哋點樣喺浪茄呢一個農村上由決一死戰變成各自搵到人生真正嘅目標同意義。
空郵

空郵係種郵件運送嘅方式，同平郵相對，主要透過航空（飛機）去運送。空郵運送速度明顯比平郵快，但成本會比較高。
空郵通常都要用專用款式嘅信封（紅藍花紋綑邊）或者清楚注明係「空郵」（寫英文就係「By air mail」），如果唔係就會被當做平郵噉寄。
空間改造王

《空間改造王》係香港開電視播出嘅外購節目，用住宅裝修改造做題材。節目原版本喺日本朝日電視台播出嘅節目「大改造!!劇的ビフォーアフター」，經配音同剪接後，自2017年開台開始逢禮拜日晚喺HOY TV 77台上播放。香港版本由李尚正、盧頌恩、鄺芷凡等等做旁白。呢個節目長期係香港開電視嘅收視冠軍，比開電視其他節目好似《健康原因講多D》、《山旮旯睇樓團》更高，同一時段嘅收視有時甚至會超過香港電視娛樂ViuTV排第二（排無綫電視翡翠台後面）。
香港開電視播出之前，香港收費電視香港有線電視亦有播出，嗰陣叫《空間大改造》。
空間能力

空間能力（spatial ability）係指一個個體了解同記住空間相關資訊嘅能力。
空軍基地

空軍基地（air base / military air base），又叫軍用機場，可以泛指俾軍隊用嘅機場，會成日有戰鬥機同唔參與戰鬥嘅飛機（例如係運送軍用物資嘅貨機）喺度上落。
空鉛

空鉛（英文：quadrat，簡稱 quad，又叫 space、spacing material、spacing sort）原本係指活板印刷有標準大細、用嚟槷位嘅鉛片，因為矮過真係有字嘅鉛字，唔會上墨，所以印出嚟係空白。而之所以有一套標準大細，用意係可以喺印刷品嘅任何一行，準確咁製造任何大細的空白位出嚟，同可以將排好嘅版槷實。
轉咗用機械排字同照相排字之後，其實已經唔使再用咁粗疏嘅標準大細嚟槷位；但係沿用咗 ｢加空鉛｣（quad、quadding）嘅叫法。

標準大細
空鉛嘅標準大細按唔同傳統而有分別，個別傳統喺唔同年代亦有分別。
英美傳統喺唔同年代用過三至七種標準大細，但係到咗20世紀初演變成五種常用大細，分別係半方空鉛（二開）、厚空鉛（三開）、四開空鉛、薄空鉛（五開）同微間距。
法國傳統目前用四種標準大細，分別係厚空鉛（法文：espace forte 或者 espace grosse，三開）、四開空鉛（法文：espace moyenne）、厚微間距[暫譯]（法文：espace avant-fine，1.5 點）同微間距（法文：espace fine，1 點）。
空軍體育會

空軍體育會（英文：Al-Quwa Al-Jawiya）係伊拉克巴格達一間職業足球球會，依家踢緊伊拉克超級足球聯賽。
空間智能

空間智能（粵拼：hung1 gaan1 zi3 nang4；英文：Spatial intelligence）係多元智能理論下人類智能嘅其中一種，指一個人作出有關空間方面嘅判斷同埋喺腦海入面想像空間嘅能力。
羅拉的自白

《羅拉的自白》係套哥倫比亞電影，喺1990年上畫。
羅拔·柏德烈·班尼狄

羅拔·柏德烈·班尼狄（英文：Robert Patrick Benedict，1970年9月21號—）係美國舞台劇、電影、電視演員同埋作家。佢25年嘅職業生涯包括70多部電視同電影作品。佢最出名嘅係佢喺電視連續劇《狙魔人》、《青春無罪》同埋喜劇電影《Waiting...》。
羅拔·史提芬森

羅拔·史提芬森 FRS（英文：Robert Stephenson；1803年10月16號—1859年10月12號），係早期鐵路工程師，係「鐵路之父」佐治·史提芬森個仔。佢被叫做19世紀最偉大嘅工程師。
羅拔·堅尼地

羅拔·堅尼地（葡文：Robert Kenedy Nunes do Nascimento，1996年2月8號—）係一位巴西足球員，司職前鋒，效力緊英格蘭球會車路士。
簾

簾，屋內用具一種，通常設喺門窗，可以用出面隔一隔。亦有設喺屋中，分隔兩邊。簾，從竹，就係竹縷造。卷得起嗰啲叫卷簾。門有門簾，窗有窗簾。
政治上有謂垂簾聽政，君主年幼，由太后坐喺簾後聽取政務。
簽走

簽走，或者叫簽退，係喺電腦系統入面取消簽到嘅過程，之後可以畀另一個用戶簽到。

名
「簽走」同「簽退」本身意思係簽名確認自己準備走，喺電腦開始流行嗰陣畀粵語地區嘅人用做英文「Logout」嘅對應詞。不過隨住臺灣出嘅正體中文版系統同中國大陸出嘅簡體中文版系統普及，多數分別用「登出」同「退出」翻譯「Logout」，「簽走」同「簽退」呢兩個詞變成主要喺舊一輩嘅人流行。
簿

簿，又寫做部，係本用來記嘢嘅書，但內容係等人填入去。簿原本用來登記一啲嘢入冊。
家下簿有好多種，好似筆記簿、練習簿、習字簿、拍紙簿、相簿、數簿、畫簿等等。

官
以前管書嘅官，都叫做簿，好似主簿、司簿、典簿、掌簿等等。
籃姑

籃姑（粵拼：Naam4 gu1），又叫做菜籃姑、籃仔姑，係廣東、福建、臺灣鹿港客家人傳說中嘅女性，而且重流傳到去馬來西亞安順嘅客家移民嗰度。啲人通常喺中秋嗰時會用竹籃做道具，用類似扶乩嘅方式問佢嘢，而安順嘅客家人就係喺七夕咁做。
類似嘅習俗有用凳做道具嘅椅仔姑，學者認為兩樣都係由用糞箕做道具嘅紫姑演變出嚟嘅廁神。

儀式
喺廣東只係畀女人玩同睇，中秋節要喺屋入面啲人睇唔到嘅地方，將女人杉披喺有椰子殼嘅竹籃嚟代表籃姑，然後兩個女性盤坐喺地下用雙手拖住個竹籃，前面放一張矮凳，跟住佢哋一齊唱：「請籃姑，請籃姑，你係佛山人氏女，你係省城人士娘，家婆嚴令吞金死，丈夫嚴令早辭陽。」如果靈魂上到個籃度，就會向矮凳唔停咁叩頭，啲人就有得問佢嘢，個籃會用叩頭嘅次數嚟答。
廣東梅州嘅中秋節夜晚，兩個女人會一齊捧住一個菜籃，上面襟件杉，另一個人就一路燒衣紙一邊唱：「菜籃姐，菜籃姑，八月十五請你下來嬲一晡（夜）。你愛來只管來，莫在河唇河喙攪溜苔。燈芯搭橋你愛過，竹葉撐船你愛來。」
福建詔安嘅中秋夜，啲人用彩纸畫眼、鼻、口，貼喺個菜籃度，由二個姑娘喺兩邊撑住，一班人圍埋一齊搞。如果個籃會搖擺，就（用閩南話）講：「籃姑嚟喇。」，就可以問佢嘢。
馬來西亞安順市嘅廣東客家移民會喺七夕前一晚拜七姐，夜晚八點至第日凌晨兩點，後生女會聚喺屋企門口前面，由兩個人托住穿過竹籃木棍兩端，用廣東話唸出：「籃姑籃娘，請妳出來商量。」如果籃姑嚟咗，鎖匙串就會發出聲響，竹籃插住嘅香煙會好似有人食咁發光。問嘢嗰陣，成個竹籃會傾埋一邊 up6 頭三次。少女多數係問姻緣。未結婚嘅少女食素一日會易啲達成；如果有嫁咗人嘅女性企埋一齊，就難啲請出，因為籃姑係畀佢家婆刻薄致死，所以唔鍾意以家婆身份出現嘅女人。
喺鹿港嘅中秋習俗都有呢個儀式。手攞住個籃嘅女仔喺周圍嘅同伴唸咒之後，開始唔自覺咁喊，個頭搖。作家保真認為咁嘅風俗帶有邪氣嘅迷信。
簽賬咭

簽賬咭（粵拼：cim1 zoeng3 kaak1；英文：Charge card）係信用咭一種。同一般嘅信用咭相似係，簽賬咭俾持咭人買嘢嗰陣碌，發咭方會俾錢，持咭人要定時定候找咭數，如果唔係就要罰錢或者有第啲懲罰。
同一般信用咭最唔同嘅係，簽賬咭冇限住「持咭人可以使幾多錢」，所以通常淨係會發俾信用評分好（根據過往紀錄不嬲都準時找到咭數）嘅客。
籃口綱

籃口綱（Nassophorea）係纖毛蟲門內大核亞門入面嘅一綱。
簽證

簽證係一國政府畀外地人嘅入境許可，正常都係透過響護照等旅行證件扱個印或者做批注。

常見簽證類型
學生簽證（Student Visa）：容許外籍留學生喺本國接受教育使用，呢啲簽證有效期一般會去到至少學生可以畢業，有啲亦會容許學生喺讀書期間打工。
籃

籃係一類裝嘢嘅器具，傳統上係用籐嚟織成，有啲籃會有個蓋冚住。
籃板

籃板係籃球場嘅設備，係塊直立嘅板，下面掛住籃框同籃網。
籃框

籃框係籃球場嘅設備，係個圓形框，掛喺籃板上面，個籃球要由上到下穿過籃框先至攞分。籃框好多時會掛住籃網，不過有啲場地無掛到。
第9屆北塞浦路斯總統選舉

第9屆北塞浦路斯總統選舉喺2015年4月19號舉行，第二輪選舉就喺2015年4月26號舉行。

制度
總統選舉係用兩輪選舉制，第一輪選舉有人攞到五成以上選票就直接贏出，唔使進行第二輪選舉，如果冇人喺第一輪選舉攞到五成以上選票，就要舉行第二輪選舉，喺第二輪選舉入面攞到最多票嘅贏出。
第9屆嘉義市市長選舉

第9屆嘉義市市長選舉響2014年11月29號舉行。

背景
被睇做「民主聖地」嘅嘉義市，一共有六個候選人，其中國民黨籍候選人陳以真同民進黨籍候選人涂醒哲嘅對決最激烈。

民主進步黨
涂醒哲響29號晚豆黑6點50分左右，響競選總部宣布自己贏出，成為嘉義市升任省轄市之後嘅首位男性市長。涂醒哲發布贏出感言。佢首先最要感謝係蔡英文黨主席；由於嘉義市係國民黨南部唯一執政嘅縣市，但民心思變，為咗等嘉義市能夠「藍天變綠地」，蔡英文主席來嘉義市輔選就超過十幾次，感謝佢多次南下掃街拜票。

中國國民黨
睇著涂醒哲票數愈拉愈遠，國民黨籍候選人陳以真響29號晚豆黑7點15分行出縣競選總部，坦承自己輸咗，重向支持者鞠躬道歉。佢強調自己「努力唔夠」，先會輸咗呢場選舉，辜負大家期望。唔少支持者對陳以真輸咗都唔捨得，重喊埋出來，陳以真都一一安慰，支持者重大叫「妳係最好嘅！」。

分析
選前陳以真擺出來競選廣告，從頭到尾都冇印上國民黨黨徽，甚至競選其間總統兼任黨主席嘅馬英九南下輔選，一度冇現身，引發涂醒哲質疑佢係唔係要同國民黨同埋馬英九分開？亦令到綠營不斷宣傳，搞到陳以真唔能夠順利接現任市長黃敏惠嘅棒。
第9屆日本眾議院議員總選舉

第9屆日本眾議院議員總選舉喺1904年3月1號舉行。

內閣
第1次桂太郎內閣。

解散
1903年12月11號。

選舉舉行
1904年3月1號。

選舉人數
379人。

選舉制度
複數選區制。
選舉資格：夠廿五歲同埋每年畀10円以上嘅稅嘅男性先可以投票。
選民人數：762,445。

贏出名單
立憲政友會 憲政本黨 帝國黨 甲辰倶樂部 無名倶樂部 自由黨 獨立人士
※選區後嘅數字表示攞到票數之後分配出嚟贏出嘅順序。
第9屆巴基斯坦下議院選舉

第9屆巴基斯坦下議院選舉喺2008年2月8號舉行。

背景
呢次選舉原本喺2008年1月8號舉行，但係貝娜齊爾·布托俾人殺死咗，所以推遲選舉。
第9屆敘利亞議會選舉

第9屆敘利亞議會選舉喺1953年10月9號舉行，呢次選舉係由阿拉伯解放運動黨贏出，攞到七十二個席位。
由於阿迪卜發動軍事政變，所以人民黨同國家黨都被逼解散，而佢哋話事人都俾政府軟禁。
第9屆日本參議院議員通常選舉

第9屆日本參議院議員通常選舉喺1971年6月27號舉行。

內閣
第3次佐藤內閣。

選舉舉行
1971年6月27號。

選舉人數
126人。
地方選區：76人。
全國選區：50人。

選舉制度
地方選區
小選區制
兩人選區：26人。
中選區制
四人選區：15人。
六人選區：4人。
八人選區：2人。
全國選區
複數選區制：50人。
唔記名投票
選舉資格：夠廿歲嘅男女先可以投票。
選民人數：71,177,667人。
地方選區：34,412,000人。
全國選區：36,765,667人。

其他
候選人：305人。
地方選區：199人。
全國選區：106人。

投票率
地方選區：59.24%（投票人數42,164,015人）。
全國選區：59.23%（投票人數42,160,743人）。

全國選區贏出名單
自民黨 社會黨 公明黨 共產黨 民社黨 獨立人士
頂替
山本伊三郎（1971年7月8日）、村上孝太郎（1971年9月8日）兩個議員死咗，上面兩個頂替佢地嗰位。

第一次參選就贏咗
有「※」曾經係眾議院議員。
自由民主黨
安西愛子
一龍齋貞鳳
岩本政一
梶木又三
片山正英
金井元彥
川野邊靜
河本嘉久藏
久保田藤麿※
古賀雷四郎
柴立芳文
世耕政隆※
高橋邦雄
竹內藤男
橘直治※
棚邊四郎
中村禎二
橋本繁藏
濱田幸雄※
原文兵衛
檜垣德太郎
細川護熙
町村金五※
村上孝太郎
日本社會黨
茜ヶ久保重光※
伊部真
片岡勝治
神澤淨
工藤良平※
小穀守
佐々木靜子
須原昭二
田英夫
辻一彥
水口宏三
宮之原貞光
望月優子
民社黨
木島則夫
栗林卓司
柴田利右エ門
中村利次
藤井恒男
日本共產黨
加藤進※
塚田大願
星野力
獨立人士
小笠公韶※
立川談志
野末陳平
第9屆印尼立法機構選舉

第9屆印尼立法機構選舉喺2004年4月5號舉行。
呢次選舉結果會決定印尼第一次總統直選嘅候選人出選資格，因為要提名總統候選人一定要有政黨或聯盟喺今次選舉最少攞到三個百分比嘅席數，或者係五個百分比嘅選票先有資格提名。
第9屆孟加拉國國會選舉

第9屆孟加拉國國會選舉喺2008年12月29號舉行。
呢次選舉由孟加拉國人民聯盟領導嘅大聯盟贏出。
第9屆朝鮮地方選舉

第9屆朝鮮民主主義人民共和國地方選舉喺1979年3月11號舉行。
呢次遲舉選出全國24,247個城市、郡同埋邑嘅人大代表。
第9屆朝鮮最高人民會議選舉

第9屆朝鮮最高人民會議選舉喺1990年4月22號舉行。
呢次選舉係以直選嚟選出687個議席。
同上次選舉一樣，呢次選舉所有選區都係只有一個候選人，而且佢哋全部都係由朝鮮勞動黨事前揀過。所以朝鮮勞動黨可以控制晒最高人民會議嘅決定。
粗粒小麥粉

粗粒小麥粉係小麥粉嘅一種，用杜蘭小麥磨，顆粒比較粗，色水帶少少黃，通常整意式麪用。
粗口手勢

粗口手勢係指用手勢表達粗口嘅方式，最常見包括中西文化都通用嘅舉中指，同埋西洋文化常見嘅反手V。
粗放式農業

粗放式農業，又叫粗放農業、廣耕法，係農業嘅一種方式，同集約式農業相對。粗放式農業會用到比較大面積嘅用地，但投入比較少嘅勞動力同資本。
粗棘刺躄魚

粗棘刺躄魚（學名： Echinophryne crassispina）係躄魚科刺躄魚屬嘅其中一個種。
粗口爛仔打茅波

《粗口爛仔打茅波》（Slap Shot）係套美國嘅笑片，喺1977年2月25號上畫。呢套戲嘅主角有保羅紐曼。
粗獷主義

粗獷主義（英文：Brutalism，又叫蠻橫主義或粗野主義）係建築流派嘅一種，可以歸入現代主義入面。主要喺1953至1967年之間流行，由功能主義發展而來。
佢嘅建築特色係不修邊幅嘅鋼筋混凝土或者其他材料嘅毛糙、沉重同粗野感。

歷史
呢個詞最早係由瑞典建築師漢斯·阿斯普隆德（Hans Asplund）用嘅，用嚟描述烏普薩拉嘅建築物「Villa Göth」（1950年起好）。當時佢係用瑞典文「nybrutalism」（新粗獷主義），後嚟米高·范翠斯等等嘅英格蘭建築物都用呢一個名，個概念去到英國嘅史密森夫婦（Alison & Peter Smithson）手上有進一步嘅發展。建築評論家雷納·班海姆喺1966年出版《The New Brutalism: Ethic or Aesthetic?》，令 Brutalism 這個字開始傳開去。
勒·柯比意係粗獷主義嘅代表人物，代表作包括馬賽公寓同印度昌迪加爾法院。呢啲建築物用當時好少見嘅混凝土預制皮直接相接，無任何修飾，預制板無打磨，甚至連安裝模板嘅痕跡都仲喺到。
受「粗獷主義」影響嘅仲有英國嘅詹姆士·史特靈爵士（萊漢姆住宅）、美國嘅保羅·魯道夫（耶魯大學建築系館）、美國嘅路易·康（李查醫學研究中心）、德國嘅葛腓烈·般姆、日本嘅前川國男（京都文化會館、東京文化會館）同佢嘅學生丹下健三（山梨縣文化會館）等等。
喺前蘇聯國家，設計呢種建築唔單止係為咗藝術，而係共產黨為咗應付大量建設需求，產生咗一種叫赫魯雪夫樓嘅建築物，成為社會主義地區嘅主要風格。
粗糙數

k-粗糙數係由數學家Finch喺2001年同2003年所定義嘅，係指一個正整數嘅質因數都大過或等於k。例如所有嘅整數都係2-粗糙數，每一個奇數都係3-粗糙數，每一個和1或5同餘模6嘅整數都係5-粗糙數。
另一個類似嘅概念係光滑數，k-光滑數係指一個正整數嘅質因數都細過或等於k，一個整數可以既唔係k-粗糙數，亦唔係k-光滑數，例如21 = 3×7，因為21有質因數7大過5，因此唔係5-光滑數，21有質因數3細個5，因此21亦唔係5-粗糙數，66 = 2×3×11，因為66有質因數11大過7，因此唔係7-光滑數，66有質因數2、3細過7，因此66亦唔係7-粗糙數。
粗幼

粗幼係指啲嘢幾粗幾幼。講粗幼，通常係長形，或者粒粒。度粗幼，可以度佢圍住圓周或直徑，越大就越粗，越細就幼。微細嘅話，粗幼同嚡滑亦有關係。

條
麪係長條，有粗幼。
綫係長條，有粗有幼，粗綫織出來嚡，幼綫織出來滑。
人身長形，條腰就有粗幼，條腰粗幼，就睇腰圍。

粒
粒嘅話，粒粗，摸上手係嚡，粒幼，摸上手係滑。
胍胺

胍胺的結構，R =烷基，芳基等。
在有機化學中，胍胺係一種化學公式，佢嘅公式係（H 2 NC） 2 N 3 CR的有機化合物  。佢哋係三嗪類的雜環。胍胺與三聚氰胺（（H 2 NC） 3 N 3 ）密切相關，只不過係一個氨基取代基被有機基團取代。對於兩種胺，胍胺是雙官能的，而三聚氰胺是三官能的。在使用胍胺來改變三聚氰胺樹脂中的交聯密度時，就利用了這種差異。它們是低毒的白色或無色固體。
（H 2 N） 2 C = NCN + RCN→（CNH 2 ） 2 （CR）N 3
背背龍

背背龍係日本電視遊戲寵物小精靈系列入面嘅其中一隻小精靈，編號131。身體顏色主要係藍色。
背遊南美的北邊

《背遊南美的北邊》係香港電視廣播有限公司嘅遊埠節目，屬《50日背遊中美》、《背遊中亞》同《背遊摩洛哥》之後「背遊」系列嘅第四季作品，由梁彥宗做主持，孭住背囊去睇南美洲北邊嘅哥倫比亞同厄瓜多爾。節目喺2019年4月27號到8月9號香港時間逢禮拜六20:30到21:00喺J2播。
呢個節目係少數無喺無綫電視網站有專屬網頁嘅自製節目，而myTV SUPER就依然有重溫網頁。

節目調動
2019年5月4號：由於直播《賽馬直擊：英國二千堅尼賽馬日》，所以停播一集。
2019年5月25號：由於直播《賽馬直擊：克蘭芝一哩賽日》，所以停播一集。
2019年6月1號：由於直播《賽馬直擊：葉森打吡大賽日》，所以改去20:15到20:45播。
胍

胍（粵拼：gwaa1；英文：Guanidine）係一系列嘅化合物，設蔗醣嘅甜度做 1.00 嘅話，胍嘅甜度估計閒閒哋過 200,000 咁高。
胎

胎，亦叫胎兒，喺亞媽個肚之內，未出世嘅人。
英文叫fetus。
背遊中亞

《背遊中亞》（英文：Back Pack Utopia）係香港電視廣播有限公司嘅遊埠節目，屬《50日背遊中美》嘅兄弟作品，由梁彥宗做主持，孭住背囊去睇中亞各國，包括哈薩克、吉爾吉斯、塔吉克同烏茲別克。節目喺2017年9月8號到12月15號香港時間逢禮拜五20:30到21:00喺J2播，總共15集。
臺7甲線

臺7甲線（百韜橋－梨山），北起宜蘭縣大同鄉棲蘭百韜橋，南至台中市和平區梨山，屬於中部橫貫公路宜蘭支線，全長係74.217公里，係第二長嘅省道支線。喺日治時期係埤亞南越嶺警備道。最初嘅中橫宜蘭支線，叫作「台中羅東線」（梨山-羅東），包括今台七丙線牛鬥橋至羅東市區嘅路線。1956年中橫公路開工之前，計畫路線改成牛鬥橋往宜蘭市區嘅路線，稱為東西橫貫公路宜蘭支線，並編為台七線（宜蘭-梨山）。北橫公路通車以後，棲蘭百韜橋至梨山路段改編為台七甲線（棲蘭百韜橋-梨山），仍稱中橫宜蘭支線。
綠色部分即係臺7甲
臺7線

百韜橋路口連接臺7線、臺7甲線，同時呢度都係臺7甲線嘅起點。
臺7線（大溪－公館）係臺灣嘅一條省道，北起桃園市大溪區，南至宜蘭縣壯圍鄉公館，途經桃園市復興區、宜蘭縣大同鄉、員山鄉、宜蘭市，全長128.396公里。喺大同、員山二鄉，臺7線大部分沿蘭陽溪修築。北部橫貫公路屬於臺7線嘅一部分。
臺39線

台39線 高鐵橋下臺南段道路，係中華民國（臺灣）沿臺灣高鐵高架橋下兩側用地闢建嘅省道。北起臺南市新化區台20線，南至高雄市阿蓮區台28線。
臺84線

台84線自北門區嘅台61線分出，沿線經學甲區、下營區、麻豆區、官田區、大內區同玉井區等七個區，全長41.8公里，係全臺12條東西向快速公路中長度第二長嘅路線，亦係全台快速公路中，第三長嘅快速公路，共設8處交流道，係台南市溪北地區聯絡西部濱海同東部丘陵嘅重要路網，呢條路係12條東西向快速公路之中三條具有速限100km/hr嘅快速公路之一。同時係第二條聯絡台61線、國道1號、國道3號都係立體交叉嘅封閉式快速公路，但過走馬瀨隧道後即降為平面道路直到玉井。
渡頭交流道以西路段設有側車道，起點北門交流道，橋下配置東西雙向各5m寬地方連通道（部份路段為橋樑），銜接下營系統交流道，路線全長約13.729公里，平面側車道預留穿越中山高涵洞空間（已喺下營系統北端設置簡式涵洞一座）。其中台19甲線至渡頭交流道之路段已納入縣道系統，編號分別為市道171甲線、市道171乙線。
台84線全線通車後可同台78線完成雲嘉南地區高快速公路大環線系統（全封閉式道路），路線直通北門交流道、官田系統交流道、古坑系統交流道、台西交流道。

交流道
除 14.0 公里下營系統交流道出口匝道同埋 27.8 公里官田系統交流道出口匝道外，全線開放汽缸總排氣量逾250c.c.嘅大型重型機車行駛。
走馬瀨隧道以東嘅開放式道路，大部分平交路口嘅紅綠燈停用只閃黃燈，以維持快速通行時間。
下邊係交流道一覽：
臺9線

台9線，又叫東部幹線，係台灣東部一條南北向嘅省道。北起臺北市中正區中山南路忠孝東路口（行政院大門前，台灣公路原點，臺1線（同臺3線共線）、台1甲線、臺5線交界處，該路口原有「復興陸橋」，已拆除），南迄屏東縣枋山鄉楓港（臺1線交界處），由北到南縱貫所有東部縣市，著名嘅“羅斯福路”、“北宜公路”、“蘇花公路”、“花東縱谷公路”同“南迴公路”都係臺9線嘅部分路段，係臺灣東部重要嘅公路之一。沿途穿梭台灣東部縣市，係台灣第二重要嘅省道，同西部嘅台1線大致構成環島路網。
蘇花改竣工後，台9線縮短約20公里長，而家全長454.566公里，係宜家臺灣公路系統里程第二長嘅公路（僅次於台1線）。
臺北市中山南路同羅斯福路交界處路名標誌，兩路都屬於臺9線；背景建築物係國家戲劇院
紅毛泥

紅毛泥，又叫水泥、士敏土（英文：cement）、英泥，係一種用喺土木工程嘅膠結性材料，係世界上最重要嘅建築材料。早喺羅馬帝國嗰時，羅馬人已經用水泥，而家用嘅紅毛泥就喺1824年誕生。紅毛泥分水硬性同非水硬性兩種。

名
「紅毛」就係西人咁解，因為水泥係西方人發明、帶嚟中國嘅，而啲西人「多數」都係「紅鬚綠眼」嘅，名就係咁嚟嘅。「英」即係英國，呢個名嘅來源與上者類似。
紅橋區

紅橋區係中國天津一個區，總面積21平方公里，人口53萬。
紅歌

紅色經典歌曲，有時簡稱紅歌，係當今中國即指同中國共產黨同中華人民共和國有關嘅，係歌頌中國共產黨、歌頌其阿頭（尤其是毛澤東）、歌頌讚美其軍隊（中國工農紅軍、八路軍、新四軍、中國人民解放軍、中國人民志願軍等）、歌頌偉大祖國（中華人民共和國）、歌頌社會主義、民族主義及毛澤東個人主義歌頌改革開放同促進民族團結嘅歌。
此外，喺北韓、越南、蘇聯同東歐社會主義國嘅一啲類似歌曲亦被稱為紅色經典歌曲。而蘇聯解體同東歐劇變後，由於共產黨時代完咗，紅色歌曲亦隨之衰落，除俄羅斯之外嘅國已經好少聽到紅色歌曲嘅公開演唱同發行；而俄國紅色歌曲嘅演唱場合多半紀念衛國戰爭（第二次世界大戰）勝利，俄國亞歷山德羅夫紅旗歌舞團會演唱幾首紀念第二次世界大戰嘅蘇聯軍歌；但係俄國嘅部分紅色歌曲亦隨住蘇聯解體而改變填詞，淡化咗歌頌共產黨嘅色彩，好似《牢不可破的聯盟》。

名稱由來
因為中國共產黨、中國人民解放軍、中華人民共和國都以紅色為其主要色，歌頌讚美佢哋嘅歌曲因此被冠以「紅色歌曲」嘅名稱。

影響
這些紅歌在文革期間充分洗腦了大部份中國人，導致出現了各種極端個人崇拜，還延伸出各種紅歌，例如《東方紅》、《天上太陽紅紅彤彤》、《沒有共產黨就沒有新中國》、《社會主義好》等歌曲，給予當時的中國人很大的影響，隨著1976年毛澤東去世，這種造神運動才結束。
好多中國人從小對紅歌耳濡目染，尤其係改革開放以前，其他形式嘅歌曲之類嘅藝術作品比較匱乏，被用於「抵制資本主義嘅糜爛風潮」，紅歌廣為傳唱。
但係改革開放以來，隨住港澳臺文化同西方文化嘅進入，大量流行歌曲湧入中國大陸，對紅色歌曲造成咗一定嘅衝擊。不過直至而家，官方舉辦嘅大型文藝活動，紅色歌曲仍然係必不可少嘅節目。
薄熙來主政重慶後，喺當地大力提倡唱紅歌運動，2008年7月7號，重慶當局公佈咗推薦嘅紅歌曲目，包括「27首革命歷史經典歌曲、18首現代經典歌曲」，重慶官方媒體亦對唱紅歌運動大事渲染，甚至出現咗靠紅歌挺過化療嘅報導。2010年，重慶想主辦「中國紅歌會」，引起江西電視臺抗議，稱其嚴重侵權。自從2012年薄熙來事件爆發後，薄被撤職並被雙規處分，改由張德江主政，重慶嘅唱紅風潮亦隨之衰退。
喺2007年至2012年期間，前重慶市委書記同中央就「發蛋糕定係分蛋糕」等話題進行爭辯，並同烏有之鄉等質疑改革，懷念階級鬥爭嘅群體來往甚密，有違和諧社會嘅大方向。而佢嘅大搞形式主義，全市大唱「紅歌」嘅做法，亦經常被同佢嘅政績聯想喺一齊，以致喺佢落馬以後，好多省市同地區政府叫停咗「紅歌」一名，或轉以「愛國歌曲」或較為低調嘅詞語來稱愛國勵志嘅歌曲。

雄歌
雄歌係“紅歌”嘅另一個名稱，意為“壯志歌曲”。好多重視愛國主義同社會道德紀律建設嘅國家，通常都會大力推廣愛國歌曲，勵志歌曲，革命歌曲，軍歌，青少年歌曲，改革開放歌曲等。中國嘅紅歌，其功能同呢啲壯志嘅歌曲係相同嘅，而且各地喺推廣宣揚紅歌嗰陣，選曲亦甚廣，經常將經典蘇聯歌曲，抒情愛國歌曲，宣揚愛家鄉愛人民嘅歌曲，對越自衛反擊戰時嘅小草等歌曲，優秀嘅勵志流行歌曲，宣揚法制觀念嘅歌曲等，納入紅歌演唱之列，亦達到咗鼓舞士氣，宣揚愛國嘅目的。但雖然選曲甚廣，但“紅歌”一名顯然比事實上嘅曲目要狹窄。而且“紅歌”一名會畀人以局限於抗戰同建國初革命歌曲嘅錯覺，甚至聯想到文革時期過分歌頌個人崇拜嘅“造反歌曲”或“忠字舞”，“語錄歌”等，同時代明顯脫節。因而，“雄歌”或“壯志歌曲”等名，較能涵蓋“愛國歌曲”，“經典蘇聯歌曲”，“各國嘅節拍昂揚嘅歌曲同優秀民族歌曲”，“革命歌曲”，“軍歌”，“青少年團隊歌曲”，“青少年勵志歌曲”，“進步歌曲”等多種體裁不同，目的相同嘅歌曲類型。

韓紅
湯燦
劉秉義
其中宋祖英、李雙江同彭麗媛由於有解放軍文工團嘅背景，深受黨政軍高層賞識，並被拔擢為相當於解放軍少將或大校嘅文職級別。

軼聞
内文：唱紅歌、讀經典、講故事、傳箴言
重慶因市委書記薄熙來推動大興唱紅歌嘅活動引起咗極大爭論，被網友冠以「西紅市」（普通話同「西紅柿」同音，即係番茄）嘅稱號。
紅毛猩猩

紅毛猩猩，又叫人猿，屬於靈長類，係世界上最大嘅住喺樹度嘅動物，亦係靈長目中第 2 最大嘅猩猩。佢同馬騮最大分別係猩猩無尾，可以用手或腳攞嘢食。同人類好相近，同人類基因相似度達96.4%。通常唔用聲音溝通，通常有好幾個個體會喺同一個區域活動，但係佢哋唔會理對方。平均有 40 年命。

分佈
有兩個亞種：分布喺馬來西亞同印尼嘅婆羅洲；以及印尼嘅蘇門答臘。主要住響嗰帶獨有嘅泥炭沼森林裏面。

食物同埋生態地位
紅毛猩猩食果實、花、樹葉同埋樹皮。部分紅毛猩猩亦都食昆蟲、雀蛋，甚至有捕食懶猴咁上下大細嘅動物嘅記錄。係泥炭沼森林嘅重要植物播種者。老虎同人類係猩猩嘅主要敵人。

數量
紅毛猩猩係以生少啲，養耐啲作為生育策略。佢哋嘅懷孕期大概 233 - 263 日，大概要六到七歲左右先識獨立生活。通常係猩猩乸負責照顧後代，公猩猩大多獨立行動。因為生育期咁長，整體嘅生育率顯得好低，再加上棲息地俾人破壞、獵人捉，好多人猿面臨瀕臨絕種嘅危險。紅毛猩猩數量喺過去 100 年明顯減少咗九成，現今生存喺婆羅洲嘅紅毛猩猩已剩番大概 55,000 隻左右。

保育現狀
化石證據顯示，馬來西亞人好耐以前就捉細隻嘅紅毛猩猩，當寵物咁養（直到而家都係）。而第一個從原生地引入飼養紅毛猩猩嘅人，係荷蘭一個皇室成員（奧榮治王儲，Prince of Orange），佢響1776年將一隻紅毛猩猩乸引入佢嘅私營動物園裏面。另外亦有記錄證實法國同英國倫敦先後喺1789年同1818年將紅毛猩猩引入到唔同嘅私營動物園同屋邨。而最多紅毛猩猩運去動物園嘅時間係1927年，根據紀錄有25隻（包括6對猩猩連幼仔），係一個德國動物收藏家經船路運過嚟嘅。到2000為止，大概有886隻紅毛猩猩被分別運送到213個動物園或私人收藏，當中有386隻婆羅洲猩猩、305隻蘇門答臘猩猩、179隻混種猩猩同16隻未能分辨嘅品種。
紅毛猩猩嘅復育工作基本上係失敗嘅：動物園一般將兩種紅毛猩猩困埋一齊繁殖，結果繁殖出嚟嘅紅毛猩猩佔三分之二都係佢哋嘅亞種；另外就係喺放生之前，並冇為紅毛猩猩進行求生訓練。由1975年開始，野生動物巡查員陸續將300至500隻紅毛猩猩放返兩個原產地，佢哋都係由寵物交易商救番出嚟嘅，但最後佢哋因為唔識搵食，唔識避開捕食者，唔肯爬上樹，亦冇檢查佢哋有冇病等等，結果佢哋全部死晒。
而香港，現時香港動植物公園養咗紅毛猩猩，係屬於婆羅洲種，佢哋所住嘅籠係喺1978年起嘅。2010年，康文署從匈牙利一間動物園引入一隻猩猩公「Vandu」，作為繁殖同教育用途。香港濕地公園裏面亦有紅毛猩猩嘅模型，就喺展覽館嘅「濕地世界」裏面。
紅氏

紅（粵拼：hung4）係唐人姓氏，喺《百家姓》裏頭排第400位，依家經已冇乜人用。
呢篇紅氏係同姓氏有關嘅楔位文章，重未寫完嘅。麻煩你幫手充實佢。
紅毛

紅毛係對白人嘅一個稱呼，喺粵語、閩南話度都有使用嘅歷史，家陣喺星加坡、馬來西亞仍然比較常見。
粵語依家係少咗單獨用「紅毛」呢個詞，日常度仲成日用到嘅就有「紅毛泥」同埋「打劫紅毛鬼，進貢法蘭西」。
紅河

紅河係中南半島北面一條河，長1,150公里，源頭係中國雲南，之後流經越南北面地方，包括河內，最後流出北部灣。
紅水河

紅水河係中國廣西西北一條河，屬西江水系，長638公里，上游就由近貴州嘅南盤江同北盤江匯合，下游就同柳江匯合做黔江。
結構節點

一個結構上嘅節點（英文：joint）係指個結構嘅元素相交得嚟又唔會向對方施加靜態負荷嘅點。
結理論

結理論（英文：knot theory）係拓撲學嘅一個分枝，研究結嘅拓撲性質。

Reidemeister移動
Reidemeister移動
1927年，J.W. 亞歷山大同G.B. Briggs，以及 Kurt Reidemeister 獨立提出咗點樣判定兩個結係相同嘅方法：如果由一個結可以透過幾種基本嘅動作變成另一個結，佢哋就係相等嘅。呢啲動作稱為Reidemeister移動。
結構運算複雜度

結構運算複雜度（英文：structural complexity）係運算複雜度理論嘅一個子領域，研究複雜度類別。
結構性失業

結構性失業（structural unemployment）指工人嘅技能同現存職位所需嘅技能唔夾而引起嘅失業。
結構支承

本文包含嚟自 zh.wikipedia 《結構支承》 嘅一個翻譯版本。
結構支承（structural bearings）係建築結構系統嘅主要元素之一，建築結構喺受到外界嘅力（或者結構負荷）嗰陣，會透過構件將股力傳遞到去結構支承，然後再傳遞去地基嗰度，地基又透過支承將反力傳去構件，最後形成一個穩定狀態。
結構負荷

結構負荷（structural load）係建築學同結構工程學等領域上一個概念，指一個結構系統所受嘅壓力。
結構窿

結構窿（英文：structural hole）係有關社會網絡嘅一個概念。結構窿係指個體嘅社會網絡當中嘅「窿」，結構窿嘅存在反映有啲個體之間冇乜連繫。
結焦

結焦係生物由整親到傷口埋口之間嘅其中一個過程，係生物體嘅一種自我保護機制，唔畀傷口、瘡口繼續出血，喺傷口埋口後會自己甩落嚟。焦（Eschar）係塊質地硬嘅嘢，由血小板、纖維蛋白、細菌殘骸等組成。
荊紫關鎮

荊紫關鎮係河南省淅川縣一個鎮，全鎮總面積164平方公里。呢個地方自古係兵家必爭之地，成語「朝秦暮楚」就係源自呢個鎮，因為春秋戰國時期嘅秦國同埋楚國成日打仗，呢度日頭屬於秦國，夜晚畀楚國搶返，第二日可能又會轉手。再加上呢度地勢險要，古時又畀人叫做「豫之屏障」。
荒井公三

荒井公三（1950年10月24號—）係日本足球員，司職中場，曾經喺1970～1977年間爲日本足球代表隊出場47次，入咗4球。
荒井靜香

荒井靜香，係日本嘅一個女藝人同埋配音員。
荊鳳路

荊鳳路（粵拼：ging1 fung6 lou6）係中國廣西桂林嘅西北-東南走向主幹道，喺陽朔，西北邊從城西路同蟠桃路嘅交界開始，一直向東南去到抗戰路同石馬路嘅交界。

概要
全長1.7km，闊24米，雙向4車道。
荒卷鐵之助

荒卷鐵之助，臺灣政治人物，曾經做過日治時期臺南市尹。
荒井萌

荒井萌 ，係日本嘅一個女演員。

拍過嘅作品一覽
呢個表唔完整，歡迎加料。
荒井十一

荒井十一（英文：Arai Soichiro；原名荒井壯一郎，1983年1月1號—），係敲擊樂手、音樂製作人。佢喺香港出世。
荒井秀賀

荒井秀賀（1999年10月29號—）係日本足球員，打中場位置，效力栃木SC。
荒堀謙次

荒堀謙次（1988年7月31號—）係日本足球員，司職中場，效力山形山神。
蔡濯堂

蔡濯堂（1918年6月10號—2004年6月8號），筆名思果，係中國作家。佢係江蘇鎮江人，天主教徒。晚年旅居美國北卡羅萊納州馬修城嘅曉霧里（Misty Dawn Lane）。
蔡煐引

蔡煐引，係大韓民國嘅一個女藝人同埋演員。
蔡琰

蔡琰（177年—249年）係東漢末年女詩人、才女，左中郎將蔡邕亞女。
蔡瀾

蔡瀾（英文：Chua Lam，1941年8月18號—），係香港節目主持人同飲食業界嘅人士，蔡瀾曾經同金庸、倪匡、黃霑合稱香港四大才子，2022年後淨返蔡瀾一個在世。
蔡潔

蔡潔（Jacky Cai，1989年1月2號—）係香港女演員，香港邵氏兄弟旗下藝人，2012年墨爾本華裔小姐冠軍，2013年國際中華小姐競選攞「最受傳媒歡迎佳麗」獎。
蔡潔係廣東湛江人，喺廣州生活，暨南大學導演系畢業後，到澳洲墨爾本皇家理工大學（中文：墨爾本皇家理工大學）讀創意媒體碩士。
蔡潔畢業後畀香港導演彭浩翔發掘，出演《香港仔》護士仔角色，攞到第34屆香港電影金像獎最佳新演員提名。之後佢畀香港金牌經理人黃柏高賞識，簽約做太陽娛樂文化旗下藝人，主力拍電影。

演出作品
呢個表唔完整，歡迎加料。
蔡煥然

蔡煥然，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
維永

維永（1431年4月1號—1463年）係法蘭西王國一位詩人、填詞、作家。
維沙積高

維沙積高（粵拼：wai4 saa1 zik1 gou1，克羅地亞文：Šime Vrsaljko，1992年1月10號—）係克羅地亞一個足球員，踢右閘，最近效力希臘球隊奧林比亞高斯。
維港灣

維港灣係一處共有9座嘅純住宅屋苑同埋私人會所，商場喺奧海城。
維港灣（英文：Island Harbourview）係香港西九龍大角咀西面嘅大型私人住宅，亦係奧運站上蓋物業發展第一期項目同大角咀填海區第一個私人屋苑。維港灣總共有1,200個單位，分別喺1998年11月同1999年1月推出市場發售，而首次發售嗰陣，更一度錄得50倍嘅超額認購，首日銷情亦達推出單位嘅八成。屋苑喺2000年5月入伙。發展商係信和置業、中銀香港、星展銀行、嘉里建設同前地鐵公司（而家叫港鐵公司）。
維港灣近奧海城同埋港鐵奧運站。
維欽托利

維欽托利（Vercingetorix，前80年—前46年），係高盧部落阿維爾尼嘅首領，領導高盧人對羅馬共和國統治嘅最後反抗，最後被俘虜同處決。
維澤勒

維澤勒（丹麥文：Vejle）係丹麥第九大城，人口有5.6萬。
維根主義

維根主義（粵拼：wai4 gan1 zyu2 ji6，Veganism）係一種避免用動物產品嘅習慣，尤其係喺飲食度，而且同佢有啦掕嘅哲學甚至提倡拒絕動物嘅商品地位。而遵循呢種飲食或哲學嘅個人就畀叫做維根主義者。
蔡少芬

蔡少芬（英文：Ada Choi Siu Fun，1973年9月17號—）係香港女藝人、電視演員。
蔡少芬喺1989年參加過無綫電視超級模特兒大賽，1991年以17歲半之齡參加香港小姐競選，攞到季軍而同無綫電視簽約，其後演出好多部電視劇，做咗當家花旦。2000年代初，佢同宣萱、陳慧珊同郭可盈譽為無綫「四大花旦」。

屋企
蔡少芬阿爸阿媽喺佢細個時已經離異，蔡少芬同哥哥蔡少雄跟住阿媽。讀過東華三院關啟明小學、德貞女子中學、威靈頓英文中學、新法書院同埋香港培正中學[未記出處或冇根據]。阿媽試過爛賭，重爭落賭債，蔡少芬出道之後，據聞試過辛苦做嘢幫阿媽還債。2000年，蔡少芬因為撐唔住，宣佈同阿媽脫離關係。2003年之後，母女重歸於好，阿媽戒賭成功，後來重受浸做咗基督徒[未記出處或冇根據]。

感情生活
蔡少芬早年曾經被指為咗幫阿媽還債，被香港富商劉鑾雄包養6年，更被指分手個陣收咗1.6億豪宅分手費。不過，喺眾多劉鑾雄嘅緋聞女友入面，蔡少芬係比較少數獲得劉鑾雄元配寶詠琴正面評價嘅一個。
之後，蔡少芬亦曾經同吳奇隆拍拖，但2002年分手。
2008年1月12號，蔡少芬同中國大陸演員張晉喺香港西貢嘅香港浸信會神學院大禮堂舉行婚禮。並喺親朋戚友、伴娘朱茵、陳法蓉同洪欣，同一眾演藝圈拍檔兼好友好似佘詩曼、宣萱、陳慧珊、黎姿、郭可盈、陳豪、馬德鐘、吳啟華等見證下完成婚禮。2011年5月11號5點11分，蔡少芬喺香港山頂嘉諾撒醫院生咗重9磅4安士（9.2磅）嘅女張楚兒。2019年11月15號，蔡少芬生咗個仔張樂兒。
蔡崇隆

蔡崇隆，台灣電影工作者，喺苗栗出世，彰化長大，長期關注在台移工問題。佢本身亦係國立中正大學傳播學系嘅教授。2022年，佢憑住拍攝電影《九槍》攞到第59屆金馬獎「最佳紀錄片獎」。
蔡富華

蔡富華（英文：Choi Fu Wah，1964年—）係香港體育記者，而家係香港有線體育有限公司體育頻道總監，但仍間中喺有線嘅新聞報道中客串體育記者，報道意甲等足球消息。
蔡展鵬

蔡展鵬，PDSM（英文：Frederic Choi Chin-pang，1970年8月28號—）係香港警務處高級助理處長、國家安全處前處長。

簡歷
蔡展鵬喺1995年加入香港警務處任職督察，主要負責保安情報同行動工作，亦曾經喺前線擔當唔同行動指揮崗位。
佢喺2009年至2020年期間連升五級，由督察升到去高級助理處長，分別喺2009年開始升為警司，2014年晉升為高級警司，喺香港保安部擔任單位指揮官，專責有關保安事務嘅情報行動、調查、分析同聯絡工作。佢喺2017年6月晉升為總警司，出任保安部副主管；喺2019年1月擢升為助理處長，執掌保安部；喺2020年7月擢升為警務處高級助理處長，執掌國家安全處。
蔡展鵬備受警隊栽培，曾經多次去中國大陸同海外多間院校受訓，包括北京清華大學、英國國家警務促進局、澳洲警察管理學院、加拿大警察學院、美國亞太安全研究中心同哈佛大學甘迺迪公共行政學院，攞到社會科學學士學位，同修畢人權法以及公共政策及管理兩個碩士學位。
2020年，蔡展鵬獲頒授香港警察卓越獎章。2021年2月再獲頒授行政長官公共服務獎狀。
2021年8月，蔡展鵬調任警務處人事及訓練處處長。

俾美國制裁
2021年1月15號，美國財政部宣佈，制裁6名損害香港自治嘅中港官員同公開佢哋個人資料，被制裁人士包括蔡展鵬同譚耀宗等人。被執行制裁嘅人士除咗佢哋喺美國嘅資產會被凍結外，海外同香港銀行服務亦極有可能會被取消。2021年3月2號，蔡展鵬向恒生銀行還清佢獨資持有嘅火炭御龍山單位按揭貸款，當時單位市值約1300萬港元。

幫襯無牌按摩店
2021年5月，蔡展鵬被發現幫襯無牌按摩店，期間遇到同袍查牌，警隊高層知悉事件後展開紀律調查。佢被休假一個月接受調查。警務處處長鄧炳強喺5月12號傍晚開記者會表示已經指派有組織罪案及三合會調查科調查呢件事，但係警方嘅做法畀人批評係「自己人查自己人」。
5月18號，有組織罪案及三合會調查科完成初步調查，佢哋話暫時睇唔到蔡展鵬有違法、違規或者唔道德行為。2021年8月，律政司通知返警務處，事件冇牽涉刑事成份，會交畀公務員事務局公務員紀律秘書處根據「公務人員管理命令」處理。
蔡幸娟

蔡幸娟（1966年3月18號—）係台灣女歌手。佢係臺南六甲區人。1980年出道，年僅14歲，歌聲柔美嘹亮，特別擅長中國風味小調歌曲。試過入圍金曲獎最佳女演唱人兩勻。
蔡少偉

蔡少偉 (William)，香港親中派商人，賽輝洋行創辦人。

野雞大學資深院士頭銜爭議
佢報稱攞到嘅亞洲知識管理學院榮譽院士頭銜，但有線新聞喺2019年報道，亞洲知識管理學院其實係一間野雞大學，未獲當局認可，比錢就有得攞佢哋唔同嘅頭銜。
蔡崇信

蔡崇信（英文：Joseph Tsai，暱稱Joe Tsai，1964年1月1號—），台裔加拿大人，喺中華民國臺灣臺北市出世，之後移民美國，擁有中華民國同加拿大雙重國籍、亦有香港永久性居民資格。祖籍浙江省湖州市南潯區雙林鎮。佢家族來自上海律師世家，本身擁有紐約州律師資格，而家係阿里巴巴集團董事局副主席同埋美國NBA布魯克林籃網老闆。

生平
蔡崇信嘅阿爺蔡六乘來自上海市，因為中華民國政府喺國共內戰中戰敗，1949年隨國民黨遷居臺灣後，喺臺北市做執業律師。阿爸蔡中曾（Paul C. Tsai）喺上海長大，1948年移居台灣，1953年去美國耶魯大學讀書，1957年獲耶魯大學法學博士學位，喺臺灣亦擔任律師。1965年，蔡六乘同蔡中曾父子，喺臺北市創辦常在法律事務所。
1964年1月1號，蔡崇信喺臺北市出生，曾就讀臺北私立復興小學、中學，13歲時，移民至美國。喺耶魯大學取得經濟學士與法學博士學位。1990年，自耶魯大學法學院畢業後，進入華爾街嘅商務律師事務所「蘇利文與克倫威爾」（Sullivan & Cromwell），擔任稅務律師。
1993年，進入Rosecliff Inc.私募基金工作，1995年，遷居香港，擔任瑞典Investor AB投資公司副總裁及高級投資經理，負責亞太區業務。

親中政治立場爭議
2022年4月14號，美國運動界權威媒體ESPN發表調查報導，指蔡崇信一方面喺美國高喊社會正義，另一方面支持中國政府嘅專制獨裁政策，為中國侵害人權揾藉口。內容引述多名熟悉NBA運作嘅知情人士、美國政府前國安官員、中國問題專家同研究機構，批評佢係美國體壇同商業界向中國政府低頭嘅代表人物 。報導又揭露，NBA火箭隊總經理莫雷（Daryl Morey）曾經公開發文聲援香港反送中運動，之後唔止一個NBA球隊老闆都知情並透露，蔡崇信施壓NBA炒咗莫雷以討好中國。因為《港版國安法》被逼流亡英國嘅香港民主人士羅冠聰直接批評蔡崇信係「中共代言人」。
莫戈托耶沃湖

莫戈托耶沃湖係俄羅斯一個鹹水湖，位於雅庫特共和國北部，面積323平方公里，湖岸線長度88.5公里，每年九月至翌年六月結冰，係三文魚嘅棲息地。
莫愁湖

莫愁湖係中國江蘇南京一個湖，秦淮河西面，面積32公頃。
莫托文

莫托文（克羅地亞文：Motovun）係克羅地亞伊斯特拉縣一個城鎮，人口1千左右。佢個名就係解「山城」
莫拉利斯

艾禾莫拉利斯：玻利維亞前總統。
列卡度莫拉利斯：波多黎各單簧管手。
卡路士·路易斯·莫拉利斯：厄瓜多爾足球守門員。
卡路士·莫拉利斯·山度士：巴拉圭足球員。
卡路士·莫拉利斯 (足球員)：美國足球員
卡路士·莫拉利斯 (演員)：委內瑞拉男演員。
丹尼爾·莫拉利斯 (足球員)：退役巴西足球員。
丹尼爾·莫拉利斯 (泳手)：退役西班牙泳手。
大衛·山齊士·莫拉利斯：古巴同智利警察。
法蘭克莫拉利斯：美國聖公會神父。
荷西莫拉利斯（英文：José Morales）：多位
柏保路·莫拉利斯：美國泳手。
柏保路·莫拉利斯·皮利斯：委內瑞拉棒球員。
拉蒙莫拉利斯：墨西哥足球員。
路易斯·迪·莫拉利斯：西班牙畫家。
阿馬度莫拉利斯：波多黎各標槍手。
雲娜莫拉利斯（英文：Vina Morales）：菲律賓歌手、女演員同模特。

地名
莫拉利斯 (危地馬拉)
莫拉利斯區：喺秘魯聖馬田省。
莫拉利斯峯：南極洲嘅山
莫應帆

莫應帆（1951年1月15號—）係香港註冊中醫師，香港民主民生協進會成員，曾任香港立法局、市政局同埋區議會「三料議員」。
解析幾何

解析幾何（英文：Analytic geometry），又叫座標幾何、笛卡兒幾何、卡氏幾何，係涉及到坐標嘅幾何學，由法國數學家笛卡兒首先發展出嚟。佢係同綜合幾何（synthetic geometry）相對，綜合幾何係指唔用座標，只用公設、公理、尺規作圖等等嘅方法嚟研究幾何。
解析數論

解析數論（英文：analytic number theory），係數論入面嘅分支，指嘅係用數學分析入面嘅方法作爲工具，嚟解決數論入面嘅問題。佢第一次出現喺數學家Dirichlet 1837年引入Dirchlet L函數，用嚟證明Dirichlet定理。解析數論嘅成果之中，比較多人知嘅包括質數定理、黎曼ζ函數、哥德巴赫猜想及Waring問題。
解析解

解析解（英文：analytical solution）係解數學問題嘅其中一種方法。指透過操弄方程式嚟最後得出一個答案，會將個答案用已知嘅函數同常數表達出嚟。
有一啲方程式係無解析解嘅，例如伽華理論指出，好多五次方或以上嘅多項式係冇辦法用加減乘除同埋開n次方寫出答案，亦即係話，呢啲方程式只有數值解，冇得靠解析解嚟解。

簡單例子
舉個簡單例子說明，家陣有個函數 ，問題係想搵出個函數嘅根（指  嗰點），呢個問題有最少兩個解法：
數值解：設 ，，所以  唔係答案，跟住設 ... 如此類推，一路做到搵到個答案為止；
解析解嘅做法就如下：
設 ，
，將個  掉去另一面（操弄方程式），得出
，呢個就係答案（答案函數同常數嚟表達）。

二次函數
比一條二次函數，亦都有數值解同解析解嘅方法去搵答案：
數值解：可以用割線法（secant method）或者牛頓法（Newton's method）等等嘅數值方法去搵答案。
解析解：可以用二次公式去搵答案：
解構心機女

《解構心機女》（英文：Wily HK）係香港電視廣播有限公司嘅清談節目，由賴慰玲、馮盈盈、劉佩玥、江嘉敏、戴祖儀做主持，喺2021年3月29號到4月22號香港時間逢禮拜一、二、四、五22:05到22:30喺J2播。節目用「機心女」做題材。
解款車

解款車（gaai3 fun2 ce1），又叫押款車，係有裝甲嘅貨車，專載大額現金或者其他值錢嘢，通常都係由銀行或者珠寶商請嘅保安公司用。解款車嘅保安工夫做得特別好，減少畀人打劫嘅機會。
解構主義建築

解構主義建築係20世紀80年代晚期開始嘅後現代建築。佢嘅特別之處就係「散修修」嘅構思，非線性設計嘅過程，有興趣喺結構嘅表面或者好明顯喺非歐幾里得幾何上花啲功夫，所形成嘅建築學設計原則嘅變形同埋移位，譬如一啲結構同大廈封套。大廈嘅造就視覺外觀，利用唔可預料同受控紛亂描繪嘅刺激出現咗無數嘅解構主義嘅「樣式」。
一啲解構主義嘅建築師受到法國哲學家德希達（Jacques Derrida）嘅文字同渠解構想法嘅影響。雖然呢個影響嘅程度仍然對受到懷疑；而其他人就被重申嘅俄國人構成主義運動中嘅幾何學不平衡想法所影響。喺解構主義裏面，重有對其他二十世紀運動作另外嘅參考：現代主義 / 後現代主義互相作用，表現主義、立體派、簡約主義以及當代藝術。解構主義嘅全面嘗試，就係畀建築學遠離嗰啲實習者所見到嘅現代主義嘅束緊規範，譬如「形式跟隨功能」、「形式嘅純度」、「材料嘅真我」同「結構嘅表達」。
喺解構主義運動嘅歷史上重要事件包括 1982年拉維列特公園（Parc de la Villette）嘅建築設計競爭（特別德希達同彼得·艾森曼嘅作品並且柏納德·楚米嘅得獎作品），1988年現代藝術博物館喺紐約嘅解構主義建築展覽，由菲利普·約翰遜同馬克·威格利組織，重有1989年初位於俄亥俄州哥倫布市由彼得·艾森曼設計嘅衛克斯那藝術中心 （Wexner Center for the Arts）。
解構子

解構子（英文：destructor）係物件導向編程上常用嘅一種方法，功能在於剷走一個類別嘅一個實例。
解氏

解（粵拼：haai6）係唐人姓氏，喺《百家姓》裏頭排第174位。

名人
呢篇解氏係同姓氏有關嘅楔位文章，重未寫完嘅。麻煩你幫手充實佢。
網紋長頸鹿

網紋長頸鹿，又叫索馬利長頸鹿（Giraffa camelopardalis reticulata）係非洲一種長頸鹿，有大而呈多邊形嘅褐色斑點，有明亮嘅白色網紋。斑點有時呈深紅色，有時擴散到腳部。分布肯雅東北部、埃塞俄比亞、索馬里。
網紋棘茄魚

網紋棘茄魚（學名：Halieutaea retifera）係棘茄魚科棘茄魚屬嘅其中一個種。
網絡保安

網絡安全（英文：network security）係指研究點樣確保一個電腦網絡安全嘅電腦科學領域。
網紋海蝠魚

網紋海蝠魚（學名：Malthopsis retifera）係棘茄魚科海蝠魚屬嘅其中一個種。
網紋牙棘茄魚

網紋牙棘茄魚（學名：Halicmetus reticulatus）係棘茄魚科牙棘茄魚屬嘅其中一個種。
網絡中心度

中心度（粵拼：zung1 sam1 dou6；英文：centrality）係網絡理論上嘅一個概念。中心度係一個網絡嘅頂點可以有嘅特性，一個頂點嘅中心度反映嗰個頂點「有幾重要」，中心性愈高即係指個頂點喺個網絡入面愈重要。
响廿一世紀初，學界對「中心度」嘅具體定義仲有唔少爭詏。喺最簡單嗰種情況下，中心度可以用「個頂點有幾多條連繫」嚟量度，一個頂點愈係同好多第啲頂點有緊密連繫，就愈算係中心度高。
網絡23條

網絡23條，正式名《2014年版權（修訂）條例》草案，係香港政府交畀香港立法會嘅法例草案，對《版權條例》提出唔少改動。因為網民擔心草案生效後版權執得太嚴會影響二次創作嘅自由，將佢比喻做香港網絡界嘅「23條」。
條例草案喺2011年到2012年交畀立法會審議時，曾經引起社會廣泛討論，由於反對聲音大，最後搞到政府要收返草案做諮詢，2015年12月恢復審議，但過唔到三讀。
網絡Meme

網絡Meme即係網絡上嘅Meme，係指一啲喺互聯網上面hit爆、受歡迎、畀人大量宣傳同轉播、有好多人識嘅嘢。網絡上嘅Meme有好多種，可以係網紅、hit爆短片、改過嘅圖、音樂旋律等等。
葵興

葵芳北望葵興。右下為葵芳邨。中央為葵興地鐵站。中央偏右高樓為新葵興花園。再右黃色高樓為葵康苑。後面遮咗葵興邨。
葵興（Kwai Hing），香港一地，喺新界葵涌，名出自葵興邨。原為葵涌填海地。香港政府本來打算以葵興之地，建做葵涌新市鎮之中心，之不過當年大量難民，兼且生育甚多，人丁暴脹，急於建屋。於是起咗大量公共屋邨，格局鬆散。今日葵興並唔算好旺。依家有葵興邨、葵興地鐵站、新葵興花園、新葵興廣場、葵興政府合署、葵涌中心、葵俊苑，葵康苑等。
葵興只係因為就近葵興邨而名，未叫葵興之前，都係歸入葵涌。一般只限於一帶住宅區，而過葵涌道嘅工廠，並唔視為葵興。而係大連排道工廠區，工廠區本為葵涌鄉村農地，並非填海地。葵興邨北面，有光輝圍私人樓，睇成葵興廷展都得，但一般只叫光輝圍。
葵興以南葵芳，同為填海地，依家反而較旺，有葵涌市中心氣象。